غريبه منسيه

غريبة منسية
 كلماتها 
قريبة منسية بعيده منسية

غريبة من يومى فى وحدتى ديا

من يومى مظلومة من يومى محرومة

من كل حنية

منسية منسية

سنين يا عينى وراها سنين

وأدينى صابرة مع الصابرين

عيون حزينة وبال مشغول

وقلبى زى الدنيا حزين

وبين حبايبى وظلم حبايبي

قسيت كتير يا حبيبى يا قلبي

وأدينى منسية عايشة لوحديا

غريبه من يومى فى وحدتى ديا

من يومى مظلومة .. من يومى محرومة

من كل حنية

منسية منسية

يا عينى بينى وبين الناس

بحرين دموع وهموم بحرين

وأنا أعمل إيه و أعز الناس

ماليين حياتى بدمع العين

وبين حبايبى وظلم حبايبي

قاسيت كتير يا حبيبى يا قلبي

وأدينى منسية عايشة لوحديا

غريبه من يومى فى وحدتى ديا

من يومى مظلومة .. من يومى محرومة

من كل حنية

منسية منسية

بقالى زمان حبايبى مشغولين عني

وليلى نهارى فايتينى .بقالى زمان

بغنى لوردة عطشانة

بكلم نجمه حيرانة

بدور على اللى يسمعني

أقوله شكوتى وهمي

ولما جرحى يوجعني

يداوى جرحى ويسمي

لكن يا عينى هنشكى لمين

للمشغولين ولا الناسيين

خلينى منسية عايشة لوحديا

غريبه من يومى فى وحدتى ديا

من يومى مظلومة .. من يومى محرومة

من كل حنية

منسية منسية

تصنيف:اغانى نجاة الصغيره
تصنيف:اغانى باللغه المصريه
تصنيف:كلمات اغانى